3 / 2000
 
     Z OBSAHU: 

•	hlavná téma
ŽIVÁ VODA
•	Príďte aj vy na benefičný MILÉNIOVÝ KONCERT PRE ZEM 
•	Predstavujeme vám  Greenpeace - Slovensko 
•	Z činnosti ochranárov Waveland - zasľúbená Zem
•	Mokrade - oázy  života
•	Ľudia a priehrady 
•	Storočie narúšania rovnováhy
•	Ľadovce
•	Grafomani-užitočné adresy
•	Ekoknižnica- VODA
•	Veľká súťaž - Talenty Matky ZEME 

        
         Podľa výskumov japonských vedcov bude povrch našej planéty    o miliardu rokov  bez vody, ktorá nenávratne zmizne vo vnútri Zeme. Podmienky na Zemi budú podobné súčasným podmienkam na Marse, čo znamená, že pravdepodobne  existen- cia  akejkoľvek  formy  života bude nemožná. 
         Naša planéta pohltí ročne približne 1,12 miliardy ton vody, ale na povrch sa  dostane  len  230 miliónov ton,  lebo väčšina ( 75%) zostáva medzi vnútorným a vonkaj- ším plášťom Zeme naveky.  Tento proces prebieha už približne 750 miliónov rokov, s rozdielom, že v minulosti  bolo vnútro našej planéty príliš horúce na to, aby sa tam voda udržala, a tým bol pomer medzi príjmom a výdajom vody v rovnováhe.
                                                   (vv)

-3-
PREDSTAVUJEME VÁM ...
GREENPEACE

Greenpeace je medzinárodná organizácia zameraná na ochranu životného prostredia, nezávislá od akejkoľvek vlády,  politickej strany, skupinových, či obchodných záujmov,  konajúca v súlade s princípmi nenásilia. Vznikla v roku  1971,  keď sa malá skupinka aktivistov vydala rybárskou loďou na plavbu do zóny testovania jadrových zbraní pri pobreží Aljašky. Svojou prítomnosťou chceli podať svedectvo o hrozbách jadrového zbrojenia. Aj keď sa im nepodarilo pokusu zabrániť, americká vláda bola neskôr pod nátlakom verejnosti nútená v tejto oblasti  testy zastaviť.    
Odvtedy upozorňuje Greenpeace verejnosť  na globálne problémy a presadzuje riešenia v súlade s rovnováhou medzi prírodou a ľudskou činnosťou. Usiluje sa            o záchranu toho najvzácnejšieho, čo človek ešte nestihol zničiť a o zachovanie života na Zemi vo všetkých jeho podobách.
Ich heslom sú štyri  N :        
•	Nezávislosť - myšlienková, politická, finančná
•	Nenásilie
•	Nekompromisnosť
•	Nadšenie
Dnes má Greenpeace okolo 4, 5  milióna podporovateľov a pobočky v 32 krajinách sveta, od februára 1993 aj na Slovensku.
Kampane: Atmosféra a energia -výroba elektriny patrí medzi činnosti  najviac ohrozujúce životné prostredie (rádioaktívne zamorenie, kyslé dažde, globálne otepľovanie). Preto odborníci Greenpeace pracujú na návrhu  alternatívnej energie, ktorá na Slovensku predstavuje zvýšenie úspor energie a účinnosti el. zariadení, zavedenie alternatívnych zdrojov energie (napr. kombinovaná výroba elektriny a tepla) a obnoviteľných zdrojov energie (biomasa, malé vodné elektrárne, veterná energia a pod.), čo prináša nové pracovné príležitosti, energetickú sebestačnosť obcí a decentralizáciu slovenskej energetiky.  
Jadrová energia - Tragická havária v Černobyle s tisíckami obetí, miliónmi postihnutých     a  nevyčísliteľnými škodami bude ešte dlho pripomínať ľudskú zaslepenosť a túžbu po moci. Táto katastrofa je nezvratným dôkazom, že žiadna jadrová elektráreň nie je 100 % - ne bezpečná,  navyše produkuje stovky ton rádioaktívneho odpadu. Nekonečné finančné náklady na výstavbu a likvidáciu elektrárne zaplatíme my zo svojich daní, viď príklad Mochovce,  o ktorých sa síce hovorí ako o vzore novej bezpečnosti, ale pritom by táto elektráreň vo Francúzsku alebo v Nemecku nedostala povolenie na prevádzku práve pre svoju nebezpečnosť. A  nám to má stačiť ? 
Medzi ďalšie celosvetové kampane patria protesty proti  Jadrovému zbrojeniu, projekty zamerané na ochranu morských živých ekosystémov pod názvom Ekológia oceánov, boj proti drastickej ťažbe tropických dažďových pralesov a proti miznutiu Lesov  z našej planéty vôbec a nakoniec aktivita hovoriaca o nebezpečnom vplyve  Toxických látok  na živé organizmy a o potrebe ich zamedzenia.
Greenpeace žiada pre verejnosť prístup k informáciám o životnom prostredí, aby ľudia sami mohli do- siahnuť nápravu krívd na ňom páchaných. Len s pomocou tlaku verejnosti je možné prinútiť politikov a priemyselníkov, aby nestavali svoje ekonomické  a mocenské záujmy nad život na našej planéte.    (ml)                                    

Greenpeace v akcii                                 -4-
    WAWELAND - ZASĽÚBENÁ ZEM

Zem má 4,6 miliardy rokov.
Aby sme tento čas pochopili, môžeme Zem prirovnať k 46-ročnému človeku. Nevieme nič o prvých siedmich rokoch života tohto človeka a máme rôzne teórie     o jeho mladosti. 
Vieme však, že ako 42-ročná začala Zem kvitnúť.
Dinosaury sa objavili, keď planéta mala 45 rokov.
Cicavce prišli len pred ôsmimi mesiacmi, v polovici posledného týždňa sa zjavil ľudoop a cez víkend posledná doba ľadová pokryla Zem.
Moderný človek sa objavil asi pred štyrmi hodinami.
Za poslednú hodinu sme objavili poľnohospodárstvo.
Priemyselná revolúcia začala pred minútou.
Počas týchto 60 sekúnd ľudia urobili z raja smetisko, spôsobili sme vyhubenie stovák živočíšnych a rastlinných druhov a vyrabovali sme prírodné bohatstvo Zeme.
Teraz stojíme ako nekultúrne a nezrelé deti, ktoré prežívajú škodoradostnú rozkoš zo svojej rýchlej cesty k vláde nad všetkým.

                       OCEÁNY
Ľudstvo naďalej považuje oceány za nevyčerpateľný zdroj a ideálne miesto na vypúšťanie svojich odpadov. Ale neuvedomujeme si, že ak zanikne život v oceánoch, ohrozí to aj život ľudstva na pevnine. More a súš sú umiestnené na jedinej doposiaľ zistenej živej planéte a nemožno na ne hľadieť ako na dve nezávislé, ale  vzájomne spojené   nádoby.
Dnes stojíme na hranici,  kedy ľudstvo svojimi činmi rozhodne o osude Zeme. Stali sme sa výtvorom pokroku, ktorý si  nás zotročil a vytvoril z nás narkomanov závislých od svojich technických detí a postupne nás transformuje na svojich mlčanlivých a poslušných služobníkov, ktorí pokľaknú pre kocku cukru. Ľudia už naozaj pre vlastníctvo podstúpia nemožné. Presne to nemožné, čo definujeme ako devastáciu životného prostredia, nezadržateľné vyčerpávanie prírodných zdrojov a vytváranie vlastného plastového sveta, ktorý je veľmi vzdialený od prírody.
Zbytočným  pohŕdaním nad vážnosťou situácie sme odštartovali udalosti, ktoré sa nám nečakane vymkli spod  kontroly  a už  ich v žiadnom prípade nemožno vrátiť do pôvodného stavu. Ekononika, ktorá pachtí po vlastníctve, dokáže vyčísliť takmer všetko,  ale na zničenú prírodu neexistujú cifry.

-5-
A preto sa muselo tak stať. Lebo stojíme na hrane, kedy musíme práve my rozhodnúť   o živote a smrti. A preto sa muselo tak stať. Neľahostajní ľudia splodili myšlienku. Zrodila sa nová  krajina bez hraníc. Otĺkaná zo všetkých strán prežila v tých ľuďoch      a zliala sa do pevnej skaly. Uprostred oceánu...   

                                           WAWELAND NA OBZORE !
Večer, 10.júna 1997 presne o 21:40, obsadili aktivisti Greenpeace maličký ostrovček Rockall v severnom Atlantiku. V skutočnosti je to strmá klzká skala dlhá 25 metrov, ktorá tu zostala po vyhasnutej sopke. Na povrchu má však malú plošinku,  ktorá sa v ten okamih stala hlavným mestom Wavelandu - Krajiny vĺn,  kde bola vztýčená vlaj-ka so symbolom dúhy v mene všetkých ľudí,  ktorým sú osudy planéty bližšie než vlastný prospech.
Všetko sa to dialo na protest voči postupom Veľkej Británie, ktorá síce podpísala Rámcovú dohodu chrániacu klímu Zeme, ale paradoxne v roku 1997 plánovala prideliť Rockall ropným spoločnostiam, čím zároveň porušila dve direktívy  Európskej únie     a odmietla protinávrh Greenpeace. Preto sa táto organizácia rozhodla podať na britskú vládu žalobu a obsadiť  miesto, a tým významne prispieť k ochrane atmosféry a oceánu, ktorý je majetkom nás všetkých.  

Rockallská skala, ktorá je vlastne pozostatkom vy- hasnutej sopky, sa nachá- dza v  medzinárodných vodách, a  keďže sa v jej blízkosti črtá nádej na no- vé ložiská ropy a zemného plynu,  záujem o ňu  mala Veľká Británia, Dánsko, Írsko a Island. Zabrať toto územie však môže prakti- cky   každý,  kto  na   ňom  

pristane a vydrží čo naj- dlhší čas. Preto tu členo- via Greenpeace  zotrvali v špeciálnom vodotesnom príbytku až 48 dní, čím sa Waveland stal globálnym štátom, patriacim všetkým ľuďom na Zemi a symbo- lom výzvy k aktivite pri záchrane našej planéty a dnes sa jeho myšlienka rozšírila  na všetky miesta, kde je príroda v  ohrození.

Greenpeace je presvedčený, že ľudstvo si už nemôže dovoliť otvárať ďalšie ložiská fosílnych palív, ktoré podľa odhadov tvoria 820 - 1035 gigaton čistého uhlíka. Ak by sme toto množstvo spálili, narástla by teplota na Zemi o 5 °C - päťkrát viac, ako je možné, aby prežili ekosystémy a ľudia. Rockall je na hranici dvoch svetov - starého, reprezentovaného znečisťujúcimi palivami a nového, dožadujúceho sa alternatívnej energie, ktorá pracuje s prírodou, nie proti  nej. 
Chceš sa stať občanom Wavelandu ? Stačí napísať na ambasádu Wavelandu - SR, odkiaľ ti pošlú formulár špeciálnej žiadosti a šek na 150 korún. Vyplnený pošli spolu s fotogra- fiou a do dvoch týždňov obdržíš hotový pas. Takto priamo podporíš aktivity Greenpeace a začleníš sa do nádeje na život, symbolizovaného dúhou. Pomôžeš ?                      
Greenpeace, P.O. BOX 58, 814 99 Bratislava, igor.polakovic@ greenpeace. sk                                                                                                                                               

-6-
MOKRADE-OÁZY ŽIVOTA                                        

Mokraď. Už samotné pomenovanie vyvoláva predstavu vody. A voda vždy znamená život. Ľudia oddávna osídľovali oblasti s prítom- nosťou vody a využívali mokrade na rybárče- nie, poľovačky, získavanie rôznych materiálov a plodín. Napriek tomu sa mokrade vo všeo- becnosti považujú za "močiare", kde sa liahnu komáre a najväčší úžitok prinášajú až po od- vodnení. Tento zakorenený názor podnietil kompetentných na Slovensku k tomu, aby   postupne odvodnili a premenili na polia a pa- sienky stovky kilometrov štvorcových močia- rov,  rašelinísk, slatín, zaplavovaných lesov a lúk. Výsledok na seba nedal dlho čakať. V mnohých oblastiach následne poklesla hladina spodnej vody tak hlboko, že bolo nutné pris- túpiť k budovaniu umelých záplav. Kruh sa uzavrel. Najprv sme s veľkými nákladmi regu- lovali rieky, budovali hrádze, stavali veľké vodné diela, aby sme následne s vynaložením často ešte väčších finančných prostriedkov vracali vodu do krajiny. Žijeme na konci   dvadsiateho storočia a mokrade  ešte stále patria medzi pomerne rozšírený, ale zároveň najviac ohrozený ekosystém Zeme.

Takmer každý pozná močiare, rašeliniská, slatiny, zaplavované lesy a lúky. Mokrade sa zvyčajne vytvárajú v miestach periodicky zap- lavovaných vodou - v zníženinách pozdĺž riek a potokov, pri morských pobrežiach, alebo aj na svahoch, všade tam, kde presakuje pod- zemná voda. Tvoria prechodné územie medzi suchozemskými a vodnými ekosystémami, kde je hladina podzemnej vody zvyčajne pri povrchu alebo ho pokrýva plytká vrstva vody, ktorá ho cyklicky zaplavuje. Ďalej sa tu nachá- dzajú  tzv. hydrofyty (rastliny rastúce vo vod- nom prostredí) a hygrofyty (vlhkomilné rastli- ny), hydromorfné pôdy (pôdy, ktorých vznik a existencia je ovplyvnená vodou).
Prvou funkciou každej mokrade je jej výz- nam z hľadiska biodiverzity  v danom priesto- re. Každá mokraď vytvára svojou existenciou vhodné prostredie pre život veľkého množstva druhov mikroorganizmov, rastlín a živočí- chov, ktoré v zložitej spleti vzťahov vytvárajú ekosystém mokrade. Tento je priamo závislý na výške hladiny vody a v mnohých prípadoch už  niekoľkocentimetrový  rozdiel  výšky hladiny môže spôsobiť významné zmeny v spoločenstve. 
Mokrade sú veľmi lacným indikátorom kvality vody. Každá zmena v chemizme vody sa pre -javí  v zmenenej druhovej skladbe a početnos- ti výskytu najmä mikroorganizmov a rastlín. Taktiež sa veľmi účinne podieľajú na odstra- ňovaní živín z vody. Ide najmä o dusík a fos- for, ktoré používajú rastliny pre stavbu svo- jich  tiel, a tým zabraňujú  tzv.  eutrofizácii (zvýšeniu výskytu organických látok vo vod- nom prostredí a následne premnoženiu niektorých druhov organizmov). Schopnosť mokradí odstraňovať v únosnej miere che- mické a organické látky z vody  sa využíva pri budovaní biologických čističiek odpadových vôd. Nemecký ústav Maxa Plancka dokonca patentoval univerzálnu rastlinu takýchto čisti- čiek - škripinu Scirpus validus. O účinnosti čistiaceho procesu v mokradiach  svedčí  prí- klad mokrade Tinicum (250 ha), ktorá leží pri Philadelphii (USA) a každý deň odstráni         z vody 4,9 t fosforu, 4,3 t amoniaku a obohatí vodu o 20 t kyslíka. Prostredníctvom premeny 

týchto látok fotosyntézou predstavujú mokra- de najproduktívnejší ekosystém na Zemi z  hľadiska produkcie kyslíka a biomasy, ktorá je v určitých oblastiach významným zdrojom  potravy.
Mokrade nielenže vysoko efektívne udržiavajú vodu v krajine, a tým sa stávajú významným zdrojom pitnej a úžitkovej vody, ale sú záso- bárňou, ktorá sa v čase jej prebytku v krajine napĺňa a v čase nedostatku vyprázdňuje. Okrem toho mokrade zachytávajú povodňové vlny,  spomaľujú rýchlosť prúdenia vody a znižujú výšku vĺn. Zachytenú vodu pomaly vypúšťajú a týmto spôsobom prispievajú k ča- sovému posunu vrcholov záplav na prítokoch riek tak, že nedosiahnu hlavný tok v tom is- tom čase. Všade tam, kde ostali brehové po- rasty v pôvodnom stave je významne reduko- vaná aj brehová erózia.

Reguláciami, napriamovaním tokov a zmenšo- vaním zaplavovaného územia hrádzami sa socioekonomická   funkcia  mokradí oslabuje.
Mokrade sú tiež významným stanovišťom produkcie dreva, sena a trstiny, vytvárajú možnosť pre pasenie dobytka a oviec, rybár- stvo, poľovníctvo, rekreáciu, vzdelávanie       a vedecký výskum.

Vnútrozemské mokrade sa členia na tri základ- né systémy: močiarny, riečny a jazerný.         V prípade riečnych a jazerných systémov sú mokrade priamo ovplyvňované hladinou vody v rieke alebo jazere. Do močiarnych mokradí sa voda dostáva vyvieraním podzemnej vody na povrch, počas záplav alebo prostredníctvom dažďa a snehu. U nás sú najrozšírenejšie vegetačné typy močiarneho systému.
Nižšími úrovňami členenia mokradí je člene- nie podľa vegetácie na  formácie (podľa pre- vládajúcich životných foriem - strom, krík, trávy, byliny a machy) a vegetačné typy (podľa prevládajúcich rastlinných druhov - napr. smrek - zamokrená smrečina, jelša - slatinná jelšina).
Čo je to “Ramsarský dohovor” ? Ramsarský dohovor je známy pod názvom "Dohovor   o mokradiach". Jeho cieľom je ochrana a trvalo udržateľné využívanie mokradí.  Členské kra- jiny Dohovoru sa zaväzujú chrániť významné mokrade na svojom území. V roku 1996 bolo v zozname zahrnutých 780 lokalít, ktorých rozloha dosiahla 53 miliónov hektárov. Doho- vor bol uzavretý v roku 1971 a nadobudol účinnosť v roku 1975. Zmluvnými stranami sa stalo už vyše 90 krajín z celého sveta.  SR pristúpila k Dohovoru v rámci bývalej ČSFR v roku 1990. Od roku 1991 koordinuje mapo- vanie mokradí v  rámci nášho územia  Slovenský zväz ochrancov prírody a krajiny (SZOPK). Za uplynulý čas bolo zaregistrova- ných 1900 lokalít, z ktorých sa 1379 kategori- zovalo: 911 mokradí lokálneho významu, 383 mokradí regionálneho významu, 4 mokrade nadregionálneho významu, 69 mokradí národ- ného významu a 12 mokradí medzinárodného významu. Najvýznamnejšie z nich sú: NPR Šúr, NPR Parížske močiare, NPR Číčovské mŕtve rameno, NPR Senné - rybníky, Niva Moravy (CHKO Záhorie, príprava na vyhláse- nie za biosférickú rezerváciu), NPR Dunajské luhy, Latorica (CHKO Latorica)
   
                                                                  (pa)

-8-
PRIEHRADY  A ĽUDIA
        
   V 20. storočí došlo k výraznej devastácii vodných tokov a ich povodí.  Vodné plochy sú ohrozované vysušovaním, kanalizovaním, odvodňovaním, znečisťovaním, kyslými dažďami aj výrubom lesov, avšak najväčšou hrozbou pre rieky sa v posledných 50-tich rokoch stalo budovanie priehrad. Veľké priehrady sa budujú za účelom vytvorenia vodného zdroja. Väčšina z nich slúži  na zavlažovanie v poľnohospodárstve, iba malá časť je určená na zásobovanie obcí vodou. Na vytvorenie vodného zdroja  však vôbec nepotrebujeme veľké priehrady, keďže je známe, že najlacnejší a najúčinnejší spôsob zásobovania krajiny vodou je zvýšenie schopnosti krajiny vodu zadržiavať.  Túto schopnosť výrazne zvyšujú prirodzené lesy, ktoré riadia hospodárenie s vodou v krajine tak, ako to nedokáže ani človek, ani človekom premenené lesy. Takmer všetky veľké priehrady sveta sú budované na výrobu energie. Hydroelektrárne produkujú približne  pätinu svetovej produkcie elektrickej energie. Vodné priehrady zadržiavajú vodu, a tým chránia proti povodniam. Ich nevýhodou je,  že sú schopné zastaviť len bežné, každoročné záplavy, no pri mimoriadne veľkých záplavách skôr zlyhávajú ako pomáhajú. Priehrady zadržia len určité množstvo vody. Ak množstvo zrážok presiahne ich kapacitu, je jasné, že priehrady vodu  nemôžu zadržať. Oproti priehradám majú prirodzené lesy oveľa lepšiu zadržiavaciu schopnosť. Aj napriek týmto faktom sú podľa vodohospodárov priehrady jedinou ochranou pred povodňami. A prirodzené lesy sa z našej planéty naďalej ” strácajú ”. 
Budovanie veľkých vodných diel má mnoho negatívnych vplyvov na životné prostredie. V prírode všetko so všetkým súvisí. Keď sa tieto vzťahy porušia, napríklad aj budovaním priehrad, následky sú badateľné nielen na zmenenom území, ale aj vo vzdialenejších oblastiach. Po vybudovaní hrádze sa pod ňou zníži prietok, a tým sa zmení celé povodie, čo vážne ovplyvní  rastliny a živočíchy závislé od pôvodného prostredia. Po zmenách spôsobených výstavbou nádrží mnohé hynú a porušením väzieb vplyvom absencie určitej zložky niekedy zanikajú celé ekosystémy.  Každoročné záplavy obohacovali pôdu o živiny a obnovovali mokrade. Po zregulovaní toku to už nie je možné. Preto sú mnohé druhy odsúdené na zánik.  Podobne dopadne aj oblasť, ktorá je po výstavbe nádrže zaplavená. Drahé priehrady sa často budujú na ľuďmi osídlených miestach, čo je príčinou  vysťahovania miestnych obyvateľov z vlastného domova. V tomto prípade finančná náhrada nestačí a mnohokrát je oveľa nižšia ako skutočná hodnota majetku. A potom sa natíska otázka, kam pôjdu tí ľudia? Navyše nejedna priehrada v dejinách ľudstva sa už pretrhla a v dôsledku toho zahynulo niekoľko stotisíc ľudí.    
Výstavba veľkých priehrad sa začala v USA, a práve táto krajina vkladá nemalé prostriedky do záchrany zničených ekosystémov, a je tiež ochotná demontovať niektoré zvlášť nevhodné priehrady. Spojené štáty už znášajú následky svojich negatívnych zásahov do životného prostredia. Poučia sa iné krajiny z cudzích chýb, alebo  si chcú následky výstavby veľkých priehrad vyskúšať na vlastnej koži?  
Na jeseň 1993 vzniklo občianske združenie SLATINKA, s cieľom ovplyvniť pripravovanú výstavbu vodného diela Slatinka. Dnes pracuje na štyroch projektoch: Zachráňme Slatinku, Mokrade pre budúcnosť - budúcnosť pre mokrade, Environmentálna výchova a Mestský park Lánice. Záujemcovia môžu získať informačné materiály (VD Slatinka-prečo sme proti, Kto chce zbúrať Slatinku, Monitoring mokradí a vodných tokov vo Zvolene, Sociálne dopady veľkých priehrad, Priehrady na úver, Lánice - krátky sprievodca po krajine a pod.) na adrese: 
Združenie Slatinka, P.O.Box 95, 960 01 Zvolen, tel: 0855/5335686, 5366384                          (vv)                                                                                                                                                                                                                                                                                     

14.marec - medzinárodný deň boja proti priehradám 

         

           -9-
20. STOROČIE = STOROČIE NARÚŠANIA ROVNOVÁHY

Betón, betón, asfalt, betón, strechy, kanalizácie, betón...= hospodárske aktivity človeka  => systematické vysušovanie krajiny. 
Smršte, hurikány, povodne, suchá, horúčavy, epidémie...= živelné pohromy.
Súvisí to spolu ? Všimnime si nasledovné údaje:
   1. Urbanizáciou, nekonečným zaberaním novej a novej pôdy sa zvyšuje odtok vody z krajiny do svetového oceánu, voda v riekach jednoducho chýba. Za posledných 60 rokov odtieklo zo Slovenska viac ako 10 mld. kubíkov zrážkovej vody. Zabetónovaním len       1 m2  stratíme ročne 500 litrov nenahraditeľnej vody.
   2. V horských oblastiach množstvo zrážok narastá, čo v spojení s holorubnou ťažbou (územie, kde bol predtým les stráca svoju vodozádržnú schopnosť) spôsobuje zvýšený výskyt povodní, a zároveň dochádza k vysušovaniu nížin, čoho dôsledkom je nárast teplôt.
   3. Vplyvom porušovania rovnováhy vodných režimov sa v tomto storočí zvýšila hladina oceánov o 10 cm, čo tvorí voda navyše odplavená z pevniny. Prognóza pre daľšie storočie udáva nárast hladiny až o 40 cm. Priestor medzi dnešnou                             a predpokladanou hladinou vyplní voda, ktorú človek znehodnotil svojím nerozvážnym konaním.     
   4. Tým, že sa krajina vysušuje, stráca sa produkčný potenciál pôd, čím sa zvýši riziko potravinového nedostatku pre stále rastúcu populáciu, čo spôsobí opäť ďalšie komplikácie a konflikty.
   5. Globálna kataklizma tu už bola ! V poslednej geologickej dobe už boli 4 doby ľadové, pravdepodobne sa nachádzame na rozhraní ďalšieho prevratu. Po vysušení           a prehriatí pevninovej časti Zeme môže dôjsť ku globálnej potope a následnému ochladeniu   a ukladaniu sa vody v tuhom skupenstve na možno nových póloch planéty. Zmenou rozdelenia tekutej hmoty môže dôjsť k zmene rotácie zemegule i k horotvorným pohybom. Teda nastala by nová doba ľadová.
 Má súčasná civilizácia šancu zvrátiť tento nepriaznivý vývoj ?  
Bez zásadnejších zmien v managemente prírodných zdrojov môžeme očakávať v nasledujúcich dvoch dekádach oveľa viac ničivejších živelných pohrôm. Nestačí však, keď sa do programu na udržanie rovnováhy zapoja len niektoré krajiny, týka sa to celého sveta. Bude potrebné odstrániť doterajšie zásahy spôsobujúce rýchly odtok vody z krajiny, zrealizovať program celoplošného zadržiavania dažďových vôd v povodiach. Bude to možné na princípe vytvorenia stimulačných kritérií pre všetkých, ktorí hospodársky využívajú akúkoľvek časť zemského povrchu.

Ale hlavne si treba uvedomiť, že klimatické zmeny nie sú ovplyvňované vyššou mocou " vis major ", ale že každý jeden z nás  “má v tom  prsty ", a že zatiaľ, kým žijeme na tejto planéte, sa v tom vezieme spoločne.
                                                                                                                                             (ml)    

-10-
ŽIVÁ VODA  

Čistá voda je nenahraditeľná  pre akýkoľvek  život na Zemi.
Napriek tomu, že voda je na Modrej planéte tak hojne zastúpená, pitnej je len 0,6 %     (rieky ,  jazerá ,  podzemné  vody ) ,    97, 4  %   je  slaná  voda a 1, 9 %  je zmrznutej v ľadovcoch . Ale aj tak by množstvo čistej vody stačilo, ak by ju ľudia neznečisťovali  škodlivými  látkami a neplytvali ňou. Napríklad ročne znehodnotíme 1 % pitnej vody    v tokoch  a  pod  zemou,  čo  ohrozuje  jej  zásoby  pre  budúcnosť a  podnecuje  budovanie nových veľkých priehrad, ktoré zaberú tisíce hektárov pôdy a vysťahujú ďalších ľudí z vlastných domov. Spotreba vody sa za posledných 50 rokov zvýšila až   40-krát.. Najviac vody spotrebuje priemysel, značným  znečisťovateľom sú aj domácnosti (čistiace a pracie prostriedky, chem. hnojivá). Asi 1/4 pitnej vody uniká dierami vo vodovodných potrubiach, tisícky litrov zbytočne odtečú pri umývaní, či splachovaní...

* namiesto plytvania treba šetriť ....
Pozývam Vás na návštevu do domu WATER´s LOVE, kde sa miesto saponátov  okná umývajú roztokom octu a vody  ( 2 lyžičky octu /liter vody) ,
na riad sa používa soľ, ktorá rovnako odstráni mastnotu, alebo aspoň výrobky, ktoré neobsahujú fosfor, rýchlo sa rozložia, nemajú škodlivý obal a nie sú dovezené             z veľkej diaľky.Menej škodlivín obsahujú výrobky: LENA  NOVÁ a  NATUR, TOMÍK, FINISH, KRONSTAR .
Umývadlá a toalety  vyčistia jedlou sódou s jemným čistiacim prostriedkom, sóda         v teplej vode je vhodná na prečistenie odtoku dresu, vodný kameň vo WC odstránia octom. Nepoužívajú ani škodlivé "sviežo" voňajúce WC-osviežovače.
Obyvatelia tohto domu šetria vodu pred jej znečistením ako sa len dá. 
V kúpeľni nenechávajú zbytočne tiecť vodu, čím ušetria pri holení až 70 l a pri umývaní zubov 40 l .  Radšej sa rýchlo osprchujú,  čím spotrebujú len 1/5 vody a energie na jej ohrev oproti kúpaniu v preplnenej vani.
V našich domácnostiach býva najväčší spotrebiteľ pitnej vody splachovací záchod ! Preto najviac usporiť môžeme niekoľkými úpravami, ktoré nám poradil otec-               výmyselník. Obyčajne pri splachovaní vypustíme 10 i viac litrovú nádrž, čím veľmi plytváme vodou. Ak nemáme regulačný splachovač, uložme do nádrže zaťaženú 2-litrovú fľašu,  čím zmenšíme objem splachovanej vody (za 1 deň ušetríme najmenej 20 l  a za rok až 7300 l bez akejkoľvek námahy) ! Rovnako množstvo vody v nádrži znížime nastavením plaváku tak, aby sa skôr  vypínal. Ďaľšou aletrnatívou je namontovať si záťaž na splachovač, ktorý sa uzavrie, akonáhle pustíme tiahlo.
V tomto dome ale majú zvláštnu kompostovaciu toaletu, ktorá neznečisťuje splaškami, neplytvá vodou ani peniazmi, naopak - vyrába hnojivo. To by sme za chvíľu nepotrebovali ani  kanálizácie.

-11-

A kvapkajúce kohútiky ? Tie treba okamžite opraviť. Možno sa vám to nezdá, ale za deň zbytočne vykvapká aj  200  l  vody.
Mamina z tohto domu nás zasa naučila, že napr. fosfáty v pracích práškoch a bielidlách ochudobňujú vodu o kyslík a mnohé sú biologicky neodbúrateľné a škodlivé. Preto treba prať s takmer neškodnými prostriedkami, ako je  obyčajné jadrové mydlo, pracie prášky na báze mydla, prášok z mydlových vločiek Timi, prášok Hanka a Ominol, alebo s  menej škodlivými práškami: Persan, Omo micro, Quatro, Colon Bio Activ, Colon Color, Ariel Color, Lanza color, Lanza biela, Moher plus, Ariel ultra, Colon Bio.

  ! Vyhýbajme sa najškodlivejším, ako napr. : Biomat, Juwel, Ariel, Ariel s lipolázou, Vizir, Tix extra, Weisser Riese, Merkur, Palmex, Biomat, Batole, Titan, Persil, Fewa color, Palmex color, Perwoll, Azur color, Moher, Unimat, Texy, Lyra, Arsil.

Členovia domácnosti, kde vládne ekologicky vyrovnaný život, sa s nami rozlúčili so slovami, že sa vôbec nebudú hnevať, ak po tejto návšteve bude podobných domácností viac.                                                                                                                                       (ml)

 Zem je všetko,  čo máme -
 je to svet obmedzených zdrojov.
 Naše prežitie závisí na našej planéte 
 a jej zdrojoch.
 Sme súčasťou krehkého
 vzájomne závislého tkaniva Života.
 Ak naša planéta zomrie,
 zomrieme tiež ...
 Spôsob, akým žijeme dnes,
 nemôže pokračovať večne.
 Musíme sa zmeniť,
 inak budeme čeliť vyhynutiu.
             (anglická Strana zelených)

Následky sa dnes stávajú viditeľnými. Deň zúčtovania nadišiel. V tejto rozkladnej fáze našej priemyselnej civilizácie už vidíme seba nie ako ozdobu stvorenia, ale ako najzhubnejší druh pozemskej existencie. Sme ukončením a nie naplnením procesov na Zemi. Keby existoval parlament tvorov, jeho prvým rozhodnutím by možno bolo vylúčenie ľudstva zo spoločenstva, ktorého smrtiacu prítomnosť nie je možné ďalej tolerovať. Sme pre svet pohromou, jeho démonickou prítomnosťou. Porušujeme najsvetejšie pozemské aspekty.                 (Thomas Betty, 1988)
                                                                                                                                                      
-12-
DO VAŠEJ  KNIŽNICE  -  NA TÉMU VODA

Jana Šimová, Ing. Oto Makýš 
ÚDOLIE RIEKY –   priestorový model  
(Strom života, 2000)                       90,- Sk

V roku 2000 pripravuje  publikačné stredisko Stromu života ADRIÁN vydanie jednoduchého farebného priestorového modelu údolia rieky na Slovensku, ktorý Vám ukáže typické prvky našej krajiny. Môžete do neho umiestňovať jeho obyvateľov – rastliny  a živočíchy a zisťovať, kam  ktoré patria. Vhodný pre deti od 4 rokov. Pri jeho používaní, ale aj vystrihovaní a skladaní sa dobre zabavíte.
Adresa: 
ADRIÁN – publikačné stredisko Stromu života, Pražská 11, 816 36 Bratislava 
tel./fax: 07/52 49 84 73, 52 49 8703

VODA – vyučovací materiál o vode  (Ekoenergia)                                    40,- Sk

Veľmi komplexný vyučovací materiál      o vode pre 1. – 4. roč. ZŠ.
Adresa: EKOENERGIA, Nám. SNP 2/2, 015 01 Rajec

Blanka Mikátová, Mojmír Vlašin  OCHRANA OBOJŽIVELNÍKOV 
(české vydanie)                               80,- Sk

Publikácia prináša množstvo zaujíma- vých  podrobností o ich  spôsobe života, rozmnožovania, tiahnutí a hlavne praktických metódach, ako im môžete pomôcť.

Adresa: Zelená linka, ul. Štefánika 817, 020 01 Púchov, tel: 0825/ 464 1207
Mária Krahová – Schmidtová 
VODNÁ KVAPKA NA CESTÁCH  (české vydanie)                               50,- Sk

Hravou formou sa nielen deti učia šetriť a správne zaobchádzať s vodou                        v domácnosti, na záhrade a inde. Publikácia je vhodná ako doplňujúca učebná pomôcka pre I. stupeň základných škôl. Stručné texty, celostránkové farebné ilustrácie.

Adresa: Zelená linka, ul. Štefánika 817, 020 01 Púchov, Tel: 0825/464 1207
MOKRADE  PRE  ŽIVOT  + plagát  (Daphne)                                cena: 30,- Sk

Publikácia oboznamuje čitateľa                s významom mokradí pre stabilitu  krajiny, vysvetľuje jej funkcie                   a poskytuje základné členenie mokraďového ekosystému.

Adresa: Daphne, Hanulova 5/d, 844 40 Bratislava, tel./fax: 07/654 121 33

SVET  MOKRADÍ  - príručka pre učiteľov základných škôl 
(Daphne, 1999)
                                                                                         
Vyčerpávajúca publikácia, ktorá ponúka možnosť zaoberať sa problematikou mokradí podrobne a do hĺbky.

Adresa: Daphne, Hanulova 5/d, 844 40 Bratislava, tel./fax: 07/ 654 121 33

METODIKA BUDOVANIA 
A OBNOVY  MOKRADÍ  
( ÚV SZOPK)                                  20,- Sk

Manuál pre tých, ktorí by chceli praktickou ochranou prispieť k záchrane týchto citlivých ekosystémov.

Adresa:ÚV SZOPK, Nábr.Sv. Metoda 17, 971 01 Prievidza, tel./fax: 0862/542 65 05

S.Szabóová, S.Pačenovský, M.Barlog STARÁM SA O SVOJU RIEKU  (SOSNA)                                       140,- Sk

Metodická príručka špeciálne zameraná na priblíženie prírodných a ekologických pomerov povodia rieky Hornád, rastlín     a živočíchov viazaných svojím spôsobom na rieku a jej brehy                  s praktickými námetmi, ako sa pustiť do občianskeho monitoringu povrchovej vody v tomto povodí.

Adresa: SOSNA, Pražská 2, 040 11 Košice, tel./fax: 095/644 51 24

S.Pačenovský, S.Szabóová, Š.Szabó  OBČIANSKY  MONITORING VODY  (SOSNA)                                       140,- Sk

Metodická príručka obsahujúca všetky potrebné informácie pre začatie občianskeho monitoringu vody                v ľubovoľnom  povodí Slovenska. Vychádza zo skúseností získaných          z takto zameraných projektov v povodí Hornádu. Manuál obsahuje základné informácie o potrebnom laboratórnom vybavení pre chemické analýzy vody,     o vodných stavovcoch a bezstavovcoch, ako aj brehových porastoch a biokorido- roch.

Adresa: SOSNA, Pražská 2,
040 11 Košice, tel./fax: 095/644  51 24                                  
                                                                 (pa)

 

•	 Prednáškový cyklus “Res publica” - vec verejná sa koná každú stredu o 16. 30 hod  v bábkovej sále Domu  kultúry. Navštívte niektorú z prednášok a priveďte aj svojich rodičov,  priateľov,  žiakov,  či známych. Nájdete tu odpovede na mnohé svoje otázky. 
16.2.2000 - Ing. Juraj Lukáč - Čo má spoločné vlk,  lykožrút  a mandelinka?
23.2.2000 - RNDr. Ján Zuskin - Vzťah poľovníctva a ochrany prírody v právnych                     predpisoch a medzinárodných konvenciách 
1.3.2000  -  Juraj Rizman - Slovenská energetika - ako ďalej ?
8.3.2000  -  Daniel Dítě - Orchidey Slovenska - výskyt, ohrozenie, ochrana
15.3.2000 - Igor Chýra - Zavalia nás odpady ?
22.3.2000 	- Mgr. Rudolf Pado - Význam, ochrana mokradí a Ramsarská konvencia
29.3.2000 	- Ing. Ladislav  Haršáni - Prírodné hodnoty Liptova - národné dedičstvo SR
5.4.2000 	 -  RNDr.Dana Šubová, CSc. - Agro - environmentálne programy - žijeme
preto, aby sme jedli, alebo jeme preto, aby sme žili?
12.4.2000 - Doc. Ing. Milan Piatrik, CSc. - Voda v SR                                                 (ml)  

Zaujímavosti zo sveta...                              -14-
ĽADOVCE 

   Keď sa pred 15 000 rokmi skončila posledná doba ľadová, siahali v Európe ľadovce od Škandinávie až  po severné Nemecko a aj nižšie na juhu obaľovali celé pohoria Álp. Odhliadnuc od zopár krátkych vsuviek rastu sa odvtedy ľady postupne roztápajú - ale ešte nikdy nie takým tempom, ako v  poslednom storočí. Mnoho vedcov to pokladá za dôkaz  neustáleho rastu priemernej  teploty  Zeme. 
    Vysokohorské ľadovce patria k najdlhšie pozorovaným úkazom prírody.  Od roku 1984 sa údaje o nich zhromažďujú na Technickej  vysokej škole v Zurichu, v jednej z  najstarších celosvetovo koordinovaných meracích sietí na zemeguli  - WGMS /World - Glacier - Monitoring - Systems/.  Nepretržite tu sledujú dianie okolo tisíc ľadovcov,  pri 58 z  nich vedú aj stálu bilanciu ich ľadovej masy.
   Celosvetovú tendenciu roztápania ľadovcov potvrdzujú posledné správy WGMS : od roku 1850 do konca tzv. malej doby ľadovej sa mrazivý  pancier Zeme scvrkol asi na polovicu. Napríklad ľadovce v Alpách prišli od začiatku industrializácie o 40 až 50 metrov svojej hrúbky. Osobitne dramatický je tento úbytok vo Švajčiarsku: Aletschký ľadovec, najväčší a najdlhší v Alpách /dĺžka 24 km, hrúbka až  900 metrov/, ustupuje teraz rok čo rok asi o dvadsať metrov. Čelo iného ľadovca, Rhone, ustúpilo za posledných sto rokov o celých 970 metrov. 
   Z  dovedna 15 miliónov štvorcových kilometrov ľadu, čo je dnes na svete, 550 tisíc km2  leží na pohoriach - 50% na Aljaške, 44% v Euroázii, 5% v Južnej Amerike a 1%  na Novom Zélande. No a práve tam, na najjužnejšom z dvoch ostrovov, je zopár ľadových hôr, ktoré sa správajú čudne: namiesto toho, aby z nich ubúdalo, už vyše pätnásť  rokov sa zväčšujú.... Predtým to bolo s nimi ako inde: veľký ústup začiatkom nášho storočia aj tu sem-tam prerušila drobná fáza rastu. Terajší rast však už trvá od roku 1982. 

   Ojedinele možno pozorovať tento jav aj na pobreží Aljašky, v Patagónii, na Islande a na pobreží Nórska. Odborníci si to vysvetľujú tak, že pre silnejší  skleníkový efekt sa z oceánov odparuje viac vody, vytvára sa viac oblakov a v niektorých oblastiach potom viac prší. V ostatných rokoch pristupuje aj jav El - Niňo, ktorý napríklad k Novému Zélandu prináša viac chladných vetrov z juhozápadu namiesto teplých severozápadných prúdení. Tieto chladné vetry zrážajú teploty nad tamojšími ľadovcami a v lete na ne potom častejšie sneží než prší a ľadovce  rastú. El-Niňo bol silný obzvlášť v rokoch 1982 a 1983, a práve vtedy začali novozélandské ľadovce viditeľne rásť.

   Ďalším činiteľom mohol byť výbuch filipínskej sopky Pinatubo v júni 1991; v nasledujúcich dvoch rokoch na ľadovcoch pribudlo viac ľadu než po iné sezóny. Na príčine mohli byť  mohutné oblaky popola zo sopky, ktoré sa roztiahli nad zemeguľou a spôsobili pokles teploty. Počasie sa zhoršilo aj na Novom Zélande  a viac chladného dažďa prispelo k zväčšeniu ľadovcov na jeho západnom pobreží.   
                                                               (sr)
-15-
HRA NA STVORITEĽSTVO

Biotechnológia je vedná disciplína, ktorá využíva biologické procesy v priemysle. Jednu jej časť predstavujú genetické technológie, ktoré využívajú zložité technické procesy na odoberanie, vymieňanie alebo pridávanie časti chromozómov. Chromozómy sú štruktúry nachádzajúce sa v jadre bunky, v ktorých je usporiadaná deoxyribonu- kleová kyselina - DNA a jej úseky - gény -obsahujú informáciu na tvorbu určitej bielkoviny. No a nakoniec, biel- koviny sú makromolekuly, ktoré majú v organizme mnoho funkcií: stavebnú,  riadiacu, obrannú, zásobnú. . . Dalo by sa teda zjednodušene povedať, že gény sú kódované informácie na prenos vlastností z rodičov na potomkov. 
Genetické technológie využívajú procesy, ktorými sa mení genetický kód, aby sa dosiahli žiadané vlastnosti organizmov. Prakticky si mô- žeme vytvoriť taký geneticky modifikovaný organizmus (GMO), aký potrebujeme  (podarilo sa  vytvoriť mrazuvzdorný zemiak pomocou génu preneseného zo severomorskej ryby,  ktorá je voči chladu rezis- tentnejšia, alebo boli “vyčarované” plodiny, ktoré sami  hubia svojich škodcov, sú  odolné voči herbicídom a  dozrievajú, kedy  to  vyhovu- je ľuďom). GMO sa využívajú aj v medicíne. Existujú chovné stanice s ošípanými, ktoré majú prenesený ľudský gén, čo umožní transplan- táciu  ich orgánov (napr. srdce) ľudským pacientom. Zatiaľ sa vám môže zdať, že vďaka GMO nás čaká skvelá budúcnosť bez chorôb, s dostatkom dokonalej potravy,  ktorá sa v podstate vypestuje  sama, so zvieratami a rastlinami, aké si my vymyslíme, a potom ich napro- gramujeme, aby nám len bezprostredne slúžili. Ale nie je to všetko  celkom jednoduché. Druhú stránku “genetickej hry” si uvedomíme cez  názory mnohých vedcov, ktorí nás upozorňujú na nasledovné:
•	 Čo nie je prírodné, to nie je potrebné. Ak by to bolo potrebné, príroda by si to vytvorila. Genetické manipulácie sú procesy proti prírode a všetkým jej zákonom. V  prírode by sa napríklad nikdy neskrížila ryba so zemiakom ( iba ak by bola veľmi šikovná ). Zástancovia GMO síce tvrdia, že tieto organizmy by za  pár tisíc rokov aj tak vznikli krížením alebo mutáciou. Ale vznikali by pomaly a postupne a iné organizmy by sa im stihli prispôsobiť.  
•	Ľudstvo nemôže ani len tušiť, ako príroda zareaguje na jeho výmysly. Teoreticky by mohli vzniknúť organizmy veľmi odolné takmer voči všetkému a možno aj nezničiteľné. Nakoniec by mohli GMO úplne vytlačiť pôvodné druhy, čím by sa znížila biodiverzita. 
•	Keď sa GM-plodiny stanú bežným ( a možno aj jediným ) poľnohospodárskym produktom, budeme my, konzumenti, neustále vystavovaní pôsobeniu cudzích látok, ktoré náš organizmus predtým nepoznal.
•	 Ak raz do prírody zavedieme nový gén, bude viacmenej  nemožné ho odstrániť,  pretože vlastnosti modifikovaného organizmu sa budú prenášať na potomkov a postupne bude ovplyvňovaný celý ekosystém.
•	Rovnako nevieme aké formy s akými vlastnosťami môžu vznikať vzájomným krížením GMO s normálnymi organizmami. Kontrola tohto procesu je nekontrolovateľná.
•	A napokon, čo sa dá využiť, to sa dá ešte ľahšie zneužiť. Je možné vytvoriť organizmy s veľmi agresívnymi vlastnosťami a použiť ich ako veľmi kruté biologické zbrane.  
Človek, tvor s nekontrolovateľnou túžbou po moci a slepou túžbou ovládať svet. Svojou hlúposťou robí chyby, ale nikdy sa nepoučí. Nerozumie genialite prírody a sústavne sa snaží na jej záhrade vysadiť umelé kvetiny. Vyhovujú mu, ale príroda ich nikdy neprijme.Takéto kvety nebudú rásť, ani sa rozmnožovať. Ak ich bude príliš, zmenia sa na skládku tvoriacu múr medzi človekom a prírodou, s ktorou sme kedysi žili vo vzájomnom láskavom objatí.                      (vv)

-16-
RUBRIKA   PRE   GRAFOMANOV

Opäť vám ponúkame niekoľko návodov, ako formou písania listov možno pomôcť životnému prostrediu. Komu a čo treba napísať v nasledujúcich týždňoch:

•	Minister životného prostredia, RNDr. László Miklós, 
      Nám. Ľudovíta Štúra 1, 812 35 Bratislava

Vážený pán poslanec, /Vážená pani poslankyňa, meno: ................, Národná rada SR, Mudroňova 1, 812 80 Bratislava

Napíšte list ministrovi  životného prostredia a svojmu poslancovi – uveďte stručne argumenty a požiadajte ich, aby bezodkladne urobili kroky k urýchleniu zákazu PVC.

Argumenty: Polyvinylchlorid (PVC) spôsobuje ekologické a zdravotné problémy od svojej výroby, cez používanie až po likvidáciu. Výroba PVC je veľmi zložitá. Najprv sa vyrobí  vysoko toxický EDC (etylén dichlorid), ktorý zapríčiňuje rakovinu, vrodené poruchy, poškodenie pečene, obličiek ..., EDC je ďalej použitý na výrobu VCM (vinyl chlorid monoméru), ktorý je extrémne toxický, vznetlivý a rakovinotvorný plyn. Až z VCM sa vyrobí PVC.
PVC  nie je použiteľný sám o sebe, a aby sa dosiahli žiadané vlastnosti, musí sa použiť množstvo prísad, ktoré môžu tvoriť až 60 % jeho váhy (plastifikátory – zmäkčovadlá, stabilizátory, spomaľovače horenia, biocídy).
Spaľovaním PVC vznikajú vysoko toxické dioxíny, ktoré poškodzujú imunitný a hormonálny systém a majú rakovinotvorné účinky. Spálením jedného kilogramu PVC sa môže vyprodukovať viac ako 50 mikrogramov dioxínov (TEQ), čo by bolo dosť na vznik rakoviny u 50 000 laboratórnych zvierat.
Prísady PVC, hlavne ftaláty i jedovaté stabilizátory (bárium, kadmium) môžu byť vyluhované z PVC v skládke. Môžu migrovať cez pôdu a kontaminovať spodnú vodu.
Na Slovensku sa stále predávajú rôzne výrobky z PVC (PVC môžete poznať podľa značky – číslo 3 v trojuholníku, skratka PVC, alebo V (vinyl). Obaly a hračky (deti hračky cmúľajú a tak sa škodlivé látky dostávajú do ich tela) sa dovážajú zo zahraničia. Najväčším domácim výrobcom výrobkov z PVC je Plastika Nitra (stavebné materiály). Najväčším domácim výrobcom suroviny sú CHZ Nováky, ktoré ročne vyrobia 60 000 ton PVC (20 % z toho predajú v SR).
                                                                                                                                               (pa)

Motto:
Je v silách jednotlivcov zabrániť páchaniu krívd na             životnom prostredí tak, že svojou prítomnosťou na 
mieste činu dajú svetu vedieť, čo sa deje. 

-18-                                               
 ZVESTI Z VLČIEHO BRLOHU

•	  KAMPAŇ STROM ZA STARÝ PAPIER 
V decembri 1994 sme aj na vašu školu zaslali pokyny ku kampani. Školy,  ktoré sa do nej zapoja,  majú môžnosť získať  zaujímavý knižný  dar    ( žrebovať sa budú knihy 3 x        v hodnote 4000,-Sk  a  5x  balíčky  po menej kníh).  
 !  Prosíme zapojené školy, aby sa telefonicky ozvali na VLK TATRY -0849/ 5531027 do 20. 2. 2 000, pretože pravdepodobne 24. februára budeme v regióne natáčať reláciu “Magazín životného prostredia” a chceme prísť na aktívnu školu.   
 
•	 VLČIA REZERVÁCIA
Zbierka na čergovský prales sa počas vianočných sviatkov výrazne posunula dopredu. V uliciach miest sa vyzbieralo 19 000 Sk, z čoho vyše 9 000 vyzbierali  aktivisti z LZ VLK- -TATRY za jeden deň počas infostánku v Liptovskom Mikuláši. V rámci akcie daruj strom pod vianočný stromček blízkych práve prekvapilo 69 darcov niečím jedinečným - stromom. 
Dnešný stav zbierky je 1 875 000 Sk a pochádza od  1054 darcov z 13 krajín sveta.
•	 ZEM NIE JE NA JEDNO POUŽITIE
V Liptovskom Mikuláši dopadla táto netradičná výstava Spoločnosti priateľov Zeme nad očakávanie. Od 3.12. do 17.12.1999 sa pomedzi šokujúce fotografie “premlelo” 1028 ľudí, prevažne žiakov základných a stredných škôl, z čoho pramení aj naša vďaka pedagógom, ktorí v rámci svojej hodiny navštívili spomínanú výstavu.
•	 PREDNÁŠKY NA ŠKOLÁCH
LZ VLK TATRY sa stretáva s čoraz väčším záujmom o odborné prednášky na školách.  Už v januári 2000 bol počet prednášok prekročený a od októbra 1999 dosiahol viac ako päťdesiat.
•	 NEPRESTAJNÝ FRMOL
Po rokovaní so Slovenskou inšpekciou životného prostredia v Žiline  nasledoval príhovor o kampani “Strom za starý papier” pre študentskú radu v našom meste,  rozhlasový rozhovor pre rádio Žilina,  výstup v relácii  “Stredoslovenský región” na STV,  presun výstavy Divočina zahráni svet z Popradu do Humenného... Svetlo sveta uzreli  nádherné certifikáty “KŠE” ( Korenšpondenčná škola ekológie, do ktorej sa zapojilo 696 žiakov       z 35 škôl z Liptova) a do tlače je ďalej pripravený prezentačný leták “VLK-TATRY ”... 
•	 POTREBNÁ AKO SOĽ
Uvítame každú snahu akejkoľvek pomoci. Momentálne je pre nás prioritou predaj  vstupeniek  a propagácie  benefičného Miléniového  koncertu pre Zem  (str. 17) .
Ďalej na jar pripravujeme infostánky v Žiline, Martine a Poprade. Kto by mal možnosť pomôcť, nech nás kontaktuje. Cestovné pravdepodobne preplatí organizácia.               (pa)

   Lesoochranárske zoskupenie VLK - TATRY, Kemi 627/ 5 , 03104  L. Mikuláš
                                      0849 / 553 10 27,  wolf@mail.viapvt.sk

-19-
S Ú Ť A Ž

Ak ste pozorne čítali časopis “EKOKOMPAS”  nebude pre Vás problémom odpovedať na nasledovné otázky:
1.	Čo znamená Ramsarský dohovor a v ktorom roku bol podpísaný aj Slovenskou republikou ?
2.	Kde leží Waveland ? Myslíte,  že jeho záchrana je pre Zem prínosom? 
3.	Čo znamená skratka GMO ?
4.	Prečo niektoré  ľadovce  narastajú ?
5.	Čo je to globálna kataklizma ?
Odpovede zasielajte do konca marca 2000 na adresu: EKOKOMPAS, Lenka Milonová, 031 04 Okoličné 552,  okr. Liptovský Mikuláš
Spomedzi správnych odpovedí vyžrebujeme jedného z Vás, ktorému zašleme publikáciu s ekologickou tematikou.
                                                                                                                                               (ml)

ZAPOJTE SA DO UMELECKEJ SÚŤAŽE
                         Talenty Matky Zeme
Všetky mladé talenty sa majú šancu prezentovať, ak svoje práce zašlú v stanovenom termíne na adresu redakcie. Porota bude práce hodnotiť         v kategóriách: EKOPLAGÁT, EKO FOTOGRAFIA, Kreslený EKOVTIP, EKOBÁSEŇ, EKOPRÓZA  (poviedka,fejtón). Vyhodnotenie sa uskutoční ku dňu Zeme  na slávnostnej vernisáži v M-Klube.  

EKO- označuje spojitosť          s prírodou, jej jedinečnosť, zložitosť  i  ohrozenie. Táto súťaž by mala viesť k tomu, aby si to ľudia aj prostredníctvom vašich prác hlbšie uvedomili.

   Do  súťaže  sa  môžu   zapojiť  celé  kolektívy . Vytvorte  pekné  práce           aj na hodinách slohu,  etickej ,  či  výtvarnej  výchovy  a pošlite    ich  ako jednotlivci, alebo celá trieda na  adresu redakcie  do 31. 3. 2000. Na každej práci musí byť napísané meno  a adresa len jedného  autora. Výhercovia      v jednotlivých kategóriách obdržia zaujímavé knižné ceny. 

Odrazu sa mi zdalo, 
že vidím hmlu ako trblietajúce sa vlákna
babieho leta,
a hlavičky zvoncov vyskakujúce sem a tam 
sa zdali žiariť ako brilianty.
Nejak som pochopila, 
že toto je živé plátno samotného života,
do ktorého je vložené všetko to, čo nazývame vedomé
a čo sa sem a tam vynára ako žiarivé ohniská energie neurčitého celku.
V tej chvíli som vedela,
že mám svoje miesto, ako ho majú všetky ostatné veci;
živé, i tie, ktorým hovoríme neživé, 
a že my všetci sme súčasťou tohto univerzálneho plátna, 
ktoré je tak jemné i tak nesmierne pevné,
dobré a prospešné.
                                                           (St Paul Daughters, 1981) 

Časopis EKOKOMPAS, 1.ročník, 3.číslo, Adresa redakcie: Lenka Milonová, EKOKOMPAS, 031 04 Okoličné 552, tel: 0849/ 551 44 04 (Lenka), 553 10 27 (Rudo),     55 200 90 (Veronika), E – mail: wolf@ mail.viapvt.sk, Šéfredaktor: Lenka Milonová, Redaktori: Richard Školka, Veronika Vyšná, Jazyková úprava: Jana Júdová, Koordinátor a odborný garant: Pado Rudolf – Lesoochranárske zoskupenie VLK TATRY. Príspevky do časopisu sú vítané.
Vydávanie časopisu finančne podporila Nadácia otvorenej spoločnosti (Open Society Foundation) z Prešova v rámci Regionálneho mládežníckeho programu (Regional Youth program – RYP). 

 
-2-
         Milí mladí priatelia,

         problematika vody v dnešnej dobe naberá na celosvetovej vážnosti. Nesie so sebou široké spektrum ďaľších ťažkostí, ktoré my ešte veľmi nepociťujeme, ale ľudia z krajín tretieho sveta ich vnímajú oveľa intenzívnejšie. 
Často je pre nich životne dôležité kráčať dlhé hodiny po vodu k rieke, ktorá je v okruhu niekoľkých kilometrov jediná a preto nikomu nemôže vadiť, že je veľmi znečistená a plávajú v  nej vírusy a baktérie od výmyslu sveta. 
V rozvojových krajinách tvoria 80% všetkých chorôb nákazy z vody. Smrteľné choroby vrátane hnačkových ochorení, cholery a týfusu si vyberajú najviac obetí v trópoch. Ročná úmrtnosť spôsobená závadnosťou vody prestavuje šokujúcich 25 miliónov ľudí. Najviac trpia deti a podľa údajov Svetovej zdravotníckej organizácie (WHO) každých osem sekúnd  jedno z nich už necíti vôbec nič. 
Do nedostatku čistej vody sa samozrejme prenáša aj politické napätie. Najhoršia je situácia v povodí riek Brahmaputra, Indus, Mekong, Niger, Níl, Tigris a ďalších, ktoré pretekajú  cez viaceré “vysušené”  krajiny. Viceprezident Svetovej banky poznamenal, že vojny o ropu budú minulosťou, v budúcnosti však pôjde  o vodu. 
Počet obyvateľstva na Zemi neúmerne narastá a za posledné  storočie sa spotreba vody  zštvornásobila, preto už viac ako 40% obyvateľov Zeme tprí jej nedostatkom .

Je skutočne na mieste bezohľadne k týmto ľuďom vypúšťať do riek ročne 450 miliónov m3 odpadových vôd ?  Nechceme sa poučiť zo smrti  v rozvojových krajinách a budeme hĺadieť na otrávené ryby, budeme ich nevedome jesť a poslednú kvapku vody necháme pokojne odtiecť ?

Už v nasledujúcich rokoch sú aj pre našu krajinu vedecké prognózy hrôzostrašné. Do roku 2075 poklesne množsto vodných zásob  z dnešných 12,56 mld.litrov / m 3   na 9,4 mld. litorv / m 3   a zrážky začnú mať nárazový a ničivý priebeh. To bude mať za následok poškodenie asi jednej štvrtiny vodných zdrojov a postupné nasledovanie južanských krajín v obmedzenom prístupe k  pitnej vode. 

Voda sa v geografii zaraďuje medzi  nevyčerpateľné zdroje. Čoskoro však bude potrebné vydať nové učebnice a túto chybu opraviť. 
Ak budete pozorne čítať nasledujúce stránky venované predovšetkým tejto problematike, dozviete sa oveľa viac. Potešíme sa aj vašim návrhom   a pripomienkam .
                                                                                          Vaša redakcia